กรุงเทพประกันฟันกำไร1,300ล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

‘ม็อบแดงน้ำท่วม’ไม่ระคาย ปี’54ตั้งเป้าเบี้ยรวมเกินหมื่นล.
โพสต์ทูเดย์ — กรุงเทพประกันภัย เบี้ยทะลุหมื่นล้านบาท กำไรปีนี้พุ่ง 1,300 ล้านบาท 
นายชัย โสภณพนิช ประธานกรรมการและประธานคณะผู้บริหาร บริษัท กรุงเทพประกันภัย เปิดเผยว่า ในปีนี้บริษัทคาดว่าจะมีกำไรสุทธิประมาณ 1,2001,300 ล้านบาท โดยมีเบี้ยรับรวมประมาณ 1.06 หมื่นล้านบาท หรือเติบโต 22% จากเป้าที่ตั้งไว้เมื่อต้นปีที่ 13% ขณะที่ไตรมาส 3 ที่ผ่านมาได้กำไรสุทธิไปแล้ว 866 ล้านบาท ซึ่งสาเหตุหลักมาจากกำไรจากการลงทุนในปีนี้เพิ่มขึ้น 50% เมื่อเทียบกับปี 2552 
ทั้งนี้ เหตุการณ์ความไม่สงบเมื่อเดือน พ.ค.ที่ผ่านมา และน้ำท่วมใหญ่ไม่ส่งผลกระทบต่อผลการดำเนินงานมากนัก เนื่องจากความเสียหายส่วนใหญ่ได้มีการส่งงานให้กับบริษัทรับประกันภัยต่อในต่างประเทศ อย่างไรก็ตามคาดว่าผลการดำเนินงานในปีหน้าคงมีกำไรสุทธิใกล้เคียงกับปีนี้
นายพนัส ธีรวณิชย์กุล ผู้อำนวยการใหญ่ บริษัท กรุงเทพประกันภัย กล่าวว่า ในปี 2554 บริษัทตั้งเป้าการเติบโตอยู่ที่ 4% หรือมีเบี้ยรับรวมประมาณ 1.1 หมื่นล้านบาท และมีกำไรจากการรับประกันภัยไม่ต่ำกว่า 12% นั้น โดยยังคงเจาะตลาดกลุ่มลูกค้ารายย่อยเป็นหลัก ผ่านผลิต ภัณฑ์ที่มีศักยภาพเพื่อขยายตลาดในราคาที่เหมาะสม ขายผ่านช่องทางธนาคารหรือแบงก์แอสชัวรันส์ที่ตั้งเป้าเติบโต 200% หรือมีเบี้ยประมาณ 420 ล้านบาท และขายผ่านโทรศัพท์หรือเทเลมาร์เก็ตติงที่ตั้งเป้าเติบโตไว้ 23% หรือมีเบี้ยประกันภัยรวม 1,500 ล้านบาท 
นอกจากนี้ ยังให้ความสำคัญกับนโยบายการจัดการความเสี่ยง ทั้งเรื่องการพิจารณารับประกันภัยอย่างรัดกุม ที่อาศัยหลักเกณฑ์และข้อมูลเชิงสถิติ และการประเมินความเสี่ยงภัย ทั้งการจัดการภัยธรรมชาติ และภัยอื่นๆ รวมถึงการนำเทคโนโลยีมาใช้เพิ่มบริการให้กับคู่ค้าและลูกค้า
นายพนัส กล่าวว่า แนวโน้มธุรกิจประกันภัยในปี 2554 เป็นผลมาจากการคาดการณ์จีดีพีไทยที่จะเติบโตอยู่ในระดับ 4–5% ซึ่งปัจจัยบวกมาจากภาพรวมเศรษฐกิจที่ยังคงปรับตัวดีขึ้นอย่างต่อเนื่อง โดยเฉพาะในภูมิภาคเอเชียที่มีจีน อินเดีย และอาเซียนเป็นตัวผลักดัน